Mistik_(filem)
Sinopsis
Cerita dimulakan dengan lelaki bernama Syafiq, memasuki sebuah bilik mayat yang agak malap.Dia memegang sebilah pisau lipat sambil berjalan-jalan melihat-lihat beberapa mayat.Sesekali dia tersenyum sinis.Tidak lama kemudian, tiba-tiba lampu yang malap tadi berkelip-kelip dan bergoyang-goyang.Katil-katil turut bergoyang.Syafiq terkejut dengan apa yang terjadi.Akhirnya dia menjerit ketakutan di dalam bilik itu.Kemudian,bersambung dengan satu babak dimana terlihat seorang perempuan bernama Mona sedang berjogging seorang diri di tepi pantai.Semasa berlari, seekor kucing hitam melintasinya.Dia kaget.Lantas mengikut kucing tersebut.Dia sampai di sebuah tempat yang dipenuhi pokok-pokok dan semak-samun.Akan tetapi kucing tersebut telahpun hilang.Mona melilaukan matanya pada sekeliling.Tiba-tiba, kakinya terpijak pasir jerlus yang menyebabkannya terjatuh lalu tenggelam dalam pasir tersebut.Dia terjerit-jerit.Akan tetapi kepalanya pun telah hampir tenggelam.Cerita diteruskan dengan perempuan bernama Anuk, di dalam bilik air sambil mendengar lagu.Semasa melihat cermin,dia mendengar bunyi pintu lalu mendapati pintu bilik airnya terbuka sedikit.Dia sedikit pelik lalu menutup pintu kembali.Dia kemudian masuk ke dalam bath tub lalu menutup matanya dengan kain. Kemudian, tempat flush tandas tiba-tiba diflush dengan sendiri dan mengeluarkan air berwarna merah seperti darah.Dan Anuk pula seperti ditarik kakinya lalu hampir lemas. Kemudian, muncul babak lain menunjukkan perempuan bernama Rina berjalan sendirian di tangga dan melintasi 3 orang lelaki botak.Dia berasa pelik melihat mereka.Sambil berjalan,dia menemui tempat pelik yang dipenuhi lukisan black metal dan ganas.Rina cuba memasuki tempat itu akan tetapi dia mendengar bunyi perempuan menangis.Dia segera ingin meninggalkan tempat itu.Akan tetapi lampu tiba -tiba berkelip-kelip.Debu mula berterbangan.Rina melihat bayangan aneh di dinding.Dia menjerit ketakutan.Selepas itu, muncul babak seorang lekaki bernama Aryan berenang di kolam renang sambil ditemani seorang perempuan bernama Tasya.Dia mengusik-usik gadis tersebut.Sedang dia berenang,tiba-tiba seorang perempuan menariknya dan menyebabkan dia hampir lemas. Dia segera menuju ke tebing dan apabila dia terpandang Tasya,dia menjerit lagi dan jatuh dalam kolam. Muncul babak seorang gadis bernama Atirah duduk di ruang tamu  sambil mendengar muzik Hindustan. Sedang dia menyanyi,bekalan elektrik tiba-tiba putus.Suasana jadi gelap.Radio juga mati.Tidak lama kemudian,radio terbuka secara sendiri dan memainkan muzik yang tersekat-sekat. Atirah panik. Dia menutup langsir tapi terbuka secara sendiri dan angin bertiup kencang.Muzik tadi bertukar menjadi suara tawa yang garau.Atirah menjerit-jerit ketakutan.Babak lain muncul iaitu sebuah kereta berhenti di satu tempat.Keluar seorang wanita dari pintu belakang tanpa berkata apa-apa dan terus berjalan masuk hutan.Di dalam kereta itu ada dua orang lelaki iaitu Jeffery dan Hakim. Jeffery bengang kerana perempuan itu tidak menutup pintu kereta.Dia keluar untuk tutup.Tapi dia mendapati seorang bayi di tempat duduk belakang dan berfikir perempuan tadi terlupa mengambil bayinya.Jeffery dan Hakim pun bersama-sama untuk kembalikan bayi itu.Akan tetapi selepas masuk ke hutan dimana perempuan itu tuju tadi, mereka melihat banyak batu nisan dan itu adalah kubur lama.Mereka tergamam dan perlahan-lahan memandang bayi yang dipangku.Mereka menjerit melihat bayi tadi ialah batu nisan!!!!!!!!!!! Kemudian babak bertukar menjadi suasana bilik kuliah yang di penuhi pelajar.Hakim sedang bercerita mengenai pengalamannya. Rupa-rupanya kejadian-kejadian tadi hanyalah mimipinya semata-mata dan berkata dia terkencing semasa bangun.Kesemua pelajar merungut kerana menyangkakan itu adalah kejadian sebenar.Professor di depan hanya tersenyum dan menenangkan keaadan.Prof itu kembali bercerita tentang serba-sedikit mengenai mistik alam melayu.Malah ada yang tidak mempercayai tentang kewujudan makhluk halus.Prof itu kemudian memberikan tugasan iaitu membuat kajian tentang mistik alam melayu. Tetapi mendapat bantahan daripada seorang pelajar yang merasakan itu karut.Kelas menjadi kecoh seketika.Prof itu kemudian berkata,"sesiapa yang tidak ingin mengikuti tugasan ini sila keluar". Kemudian ramai pelajar keluar dari bilik kuliah dan hanya tinggal 8 pelajar iaitu Syafiq,Hakim,Jeffrey ,Aryan,Mona,Rina,Tasya,Anuk dan Atirah. Prof kemudian memberikan satu fail yang mengandungi skop projek mereka.Mereka memilih Syafiq sebagai ketua kumpulan.